b'\n_START_ARTICLE_\nJanez Gregorc\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tudij kompozicije je leta 1963 kon\xc4\x8dal na Akademiji za glasbo v Ljubljani, izpopolnjeval se je na Berklee College of Music v ZDA. Gregorc je eden izmed pionirjev slovenskega jazza. Zaslovel je z glasbo za balet \xc5\xbdica, za suito z istim naslovom je leta 1992 prejel nagrado Pre\xc5\xa1ernovega sklada. Med bolj znanimi filmi pri katerih je sodeloval so \xc5\xa1e Ubij me ne\xc5\xbeno, Begunec, Zrakoplov, To so gadi, Gala in Ljubezni Blanke Kolak. S svojimi skladbami je na slovenski glasbeni sceni zelo razpoznaven._NEWLINE_Njegov o\xc4\x8de je bil Janko Gregorc, slovenski skladatelj.'